***Identity Thief*** er en amerikansk filmkomedie fra 2013.

Om filmen
---------

Filmen er regissert av Seth Gordon, skrevet av Craig Mazin, og har Jason Bateman og Melissa McCarthy i hovedrollene.

Filmen hadde norsk premiere 15. mars 2013.

Handling
--------

I Denver bor Sandy Patterson (spilt av Jason Bateman) en vellykket forretningsmann og sympatisk familie-mann, lykkelig gift med Trish (spilt av Amanda Peet), som han har to døtre sammen med. En dag blir Sandy utsatt for identitetstyveri fra en svindler som heter Diana (spilt av Melissa McCarthy) i Florida. Sandy opplever at kredittkortet hans blir avvist når han forsøker å betale for drivstoff ved en bensinstasjon. Kredittkort-selskapet kan fortelle at Sandy tydeligvis har brukt ekstremt mye penger i Florida. Ved en politi-stasjon forteller etterforsker Reilly at Diana har stjålet Sandys identitet. Svindleren har brukt identiteten hans over lengre tid, og Sandy er den som risikerer å få svi for tingene hun har gjort.

Situasjonen forverres når politiet spør Daniel, den nye sjefen hans, om Sandy noen gang har benyttet seg av narkotika. Etterforsker Reilly sier at Sandys navn ble brukt til å kjøpe narkotika fra noen som heter Paolo i Florida. Selv om Sandy er uskyldig, sier Reilly at Sandy juridisk ikke er utenfor mistanke før de har klare bevis for Dianas skyld. Så Sandy er fremdeles mistenkt i lovens øyne. I tillegg kan ikke politiet i Denver egentlig gjøre noe, så lenge den virkelige identitetstyven befinner seg utenfor Denver. Sandy ønsker å finne Diana selv, og overbevise henne om å stå frem som den egentlige skyldige. Sjefen hans Daniel gir Sandy en uke på å rydde opp i alt rotet, ellers mister Sandy den nye jobben sin.

Sandy klarer å spore opp Diana i Florida. Men når han konfronterer henne, angriper Diana ham og stjeler leiebilen hans. Men hennes egen bil står fremdeles i nærheten, og Sandy oppdager adressen hennes i den forlatte bilen hennes. Han undersøker huset hennes, som er fullt av produkter og stjålne kredittkort. Diane kommer hjem. Men kort tid senere dukker to kriminelle, Marisol og Julian, opp. De er rasende fordi Diana tidligere solgte stjålne kredittkort som ikke fungerer. Sandy og Diana stikker av sammen. Sandy ønsker at Diane skal tilstå at hun stod bak tyveriet av hans identitet. Hun samtykker i å hjelpe ham, men på den betingelse av at politi ikke skal involveres. Sandy sier seg enig. Men han planlegger i all hemmelighet å ha politi i nærheten når Diane skal snakke med Sandys sjef Daniel. Sandy og Diane reiser deretter til Denver med bil. Underveis tar ting helt av, og de to skaper et bånd seg imellom. 

En kveld spiser de middag sammen, og Diana innrømmer at hun ikke kjenner hennes virkelige navn på grunn av oppveksten hennes som fosterbarn. Politiet dukker opp og arresterer begge to for identitetstyveriene som Diane stod bak. Men de klarer å stikke av fra en politibil. Etter enkelte komplikasjoner kommer de endelig frem til Denver, hvor Diana spiser middag sammen ed Sandys familie. Neste morgen oppdager Sandy at Diana har forsvunnet, men hun la igjen en lapp hvor hun ba om unnskyldning for alle problemene hun har forårsaket. 

Sandy forbereder seg på å slutte i jobben sin ettersom han ikke klarte å bevise sin egen uskyld. Men sjefen Daniel forteller ham at Diana har tilstått alt sammen til politiet. Etterforsker Reilly forteller Sandy at han ikke lenger er ansett som mistenkt i etterforskningen, etter at Diana ble arrestert. Ett år senere besøker Sandy og familien hans Diana i fengsel, og Sandy har fått tak i en fødselsattest som forteller at det egentlige navnet hennes var Dawn Budgie. De er begge enige om at dette er et forferdelig navn. Når Diana er på vei tilbake til cellen sin, fornærmer en vakt henne. Diana slår ned vakten, og en annen vakt bruker elektrosjokkvåpen mot henne - samtdig som Sandy blir stående og se på dette opptrinnet.

Rolleliste
----------

* Jason Bateman som Sandy Patterson
* Melissa McCarthy som Diana
* Jon Favreau som Harold Cornish
* Amanda Peet som Trish Patterson
* T.I. som Julian
* Genesis Rodriguez som Marisol
* Morris Chestnut som Detective Reilly
* John Cho som Daniel Casey
* Robert Patrick som Skiptracer
* Eric Stonestreet som Big Chuck
* Ryan Gaul som Bartender
* Mary-Charles Jones som Franny Patterson
* Maggie Elizabeth Jones som Jessie Patterson

Referanser
----------

1. ↑  ; besøksdato: 7. april 2016.
2. ↑  ; besøksdato: 7. april 2016.
3. ↑  ; besøksdato: 7. april 2016.
4. ↑  ; besøksdato: 7. april 2016.
5. ↑  ; besøksdato: 7. april 2016.
6. ↑  ; besøksdato: 7. april 2016.
7. 1 2 3 4 5 6 7 8 9 10 11 12  ; besøksdato: 7. april 2016.
8. 1 2 3 4 5   (på cs) *ČSFD*, 2001, Wikidata Q3561957,
9. 1 2   nmhh.hu[Hentet fra Wikidata]
10. ↑   Internet Movie Database, www.imdb.com, verkets språk engelsk, besøkt 17. august 2016[Hentet fra Wikidata]

Eksterne lenker
---------------

* (en) *Identity Thief* på Internet Movie Database Rediger på Wikidata

* (sv) *Identity Thief* i Svensk Filmdatabas Rediger på Wikidata

* (da) *Identity Thief* i Danmark Nationale Filminstitut Rediger på Wikidata

* (en) *Identity Thief* på AllMovie Rediger på Wikidata

* (fr) *Identity Thief* på Allociné Rediger på Wikidata

* (nl) *Identity Thief* på MovieMeter Rediger på Wikidata

* (en) *Identity Thief* på Rotten Tomatoes Rediger på Wikidata

* (en) *Identity Thief* på Metacritic Rediger på Wikidata

* (en) *Identity Thief* på Box Office Mojo Rediger på Wikidata


|  |  |
| --- | --- |
| Oppslagsverk/autoritetsdata | MusicBrainz
 |